Üldkohtu (viies koda) 26. jaanuari 2017. aasta otsus – Diktyo Amyntikon Viomichanion Net vs. komisjon

(kohtuasi T‑703/14)

Vahekohtuklausel – Teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) alusel sõlmitud leping Firerob – Rahastamiskõlblikud kulud – Hagejale makstud summade tagasimaksmise nõue – Delegeeritud volitused – Vastuvõetavus – Lepinguliste õiguste kuritarvitamine – Õiguspärane ootus – Proportsionaalsus

1. Tühistamishagi–Füüsilised või juriidilised isikud–Põhjendatud huvi–Tekkinud ja olemasoleva huvi tingimus (ELTL artikkel 263) (vt punkt 36)

2. Kohtumenetlus–Pöördumine Üldkohtusse vahekohtuklausli alusel–Õigus olla kostjaks–Raamprogrammi alusel komisjoniga sõlmitud leping, mida seejärel haldab Teadusuuringute Rakendusamet (REA)–Komisjoni õigused ja kohustused ei lähe üle REA‑le–Komisjoni vastu esitatud hagi–Vastuvõetavus (ELTL artikkel 272; nõukogu määrus nr 58/2003, artikkel 4 ja artikli 21 lõige 1; komisjoni otsus 2008/46, artikli 4 lõige 1, ning otsus 2013/778, artikkel 1 ja artikli 7 lõige 1) (vt punktid 43–45, 55, 57, 63, 64, 68 ja 72)

3. Euroopa Liidu eelarve–Liidu finantsabi–Abi saaja kohustus täita abi andmise tingimusi–Deklareeritud kulude põhjendamine–Menetlus, mille komisjon algatas ülekantud ettemaksete tagasinõudmiseks–Tõendamiskoormise jaotus (ELTL artikkel 272) (vt punkt 84)

4. Euroopa Liidu eelarve–Liidu finantsabi–Abi saaja kohustus täita abi andmise tingimusi–Rahastamine, mis hõlmab vaid tegelikult kantud kulusid–Deklareeritud kulude tegelikkusele vastavuse põhjendamine–Puudumine–Rahastamiskõlbmatud kulud–Liidu finantsabi saavate projektide nõuetekohane tehniline teostus–Mõju puudumine (ELTL artikkel 317) (vt punkt 115)

5. Kohtumenetlus–Menetlustoimingud–Ekspertiis–Üldkohtu kaalutlusõigus (Üldkohtu kodukord, artikkel 88 ja artikli 91 punkt e) (vt punktid 125 ja 126)

6. Euroopa Liidu õigus–Põhimõtted–Õiguspärase ootuse kaitse–Tingimused–Haldusasutuse antavad konkreetsed tagatised (vt punkt 146)

7. Kohtumenetlus–Hagimenetluse algatusdokument–Vorminõuded–Vaidluse eseme määratlemine–Ülevaade fakti- ja õigusväidetest (Euroopa Kohtu põhikiri, artikli 21 esimene lõik; Üldkohtu kodukord, artikli 44 lõike 1 punkt c) (vt punkt 159)

Ese

ELTL artikli 272 alusel esitatud nõue, millega Üldkohtul palutakse esiteks tuvastada, et komisjon on rikkunud oma lepingulisi kohustusi, kui ta väljastas 25. juuli 2014. aasta võlateate nr 3241409008, ja et kulud, mis hageja on deklareerinud projekti „FIREROB – Autonomous Fire-Fighting Robotic Vehicle“ rakendamist käsitleva lepingu FP7-SME-2007-222303 alusel, on rahastamiskõlblikud, ning teiseks kohustada komisjoni väljastama kreeditarve 64574,73 euro suuruses summas.

Resolutsioon

1. Lükata vastuvõetamatuse vastuväide tagasi.

2. Käesolevas asjas puudub vajadus teha otsust selles osas, mis puudutab kulude hüvitamise nõuet summas, mis ületab 37247,05 eurot ja millele lisandub intress alates 9. septembrist 2014.

3. Tuvastada, et Euroopa Komisjon on rikkunud oma kohustusi, mis tulenevad projekti „FIREROB – Autonomous Fire-Fighting Robotic Vehicle“ rakendamist käsitlevast lepingust FP7-SME-2007-222303, kui ta nõudis, et Diktyo Amyntikon Viomichanion Net AEVE tagastaks talle summa, mis ületab 9007 eurot ja millele lisandub intress alates 9. septembrist 2014.

4. Jätta hagi ülejäänud osas rahuldamata.

5. Jätta kolm neljandikku komisjoni kohtukuludest tema enda kanda ja mõista temalt välja kolm neljandikku Diktyo Amyntikon Viomichanion Net’i kohtukuludest, kaasa arvatud ajutiste meetmete kohaldamise menetluse kulud.